Komisijos reglamentas (EB) Nr. 1062/1999
1999 m. gegužės 21 d.
iš dalies keičiantis Reglamentą (EEB) Nr. 1858/93, nustatantį išsamias Tarybos reglamento (EEB) Nr. 404/93 dėl pagalbos schemos kompensuojant prekybos bananų sektoriuje pajamų netekimą taikymo taisykles
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1993 m. vasario 13 d. Tarybos reglamentą (EEB) Nr. 404/93 dėl bendro bananų rinkos organizavimo [1] su paskutiniais pakeitimais, padarytais Reglamentu (EB) Nr. 1637/98 [2], ypač į jo 12 straipsnio 4 ir 6 dalis bei 14 straipsnį,
(1) kadangi Komisijos reglamentas (EEB) Nr. 1858/93 [3] su paskutiniais pakeitimais, padarytais Reglamentu (EB) Nr. 796/95 [4], nustato išsamias taisykles, reglamentuojančias kompensacinių subsidijų sistemos taikymą pajamų iš prekybos bananų sektoriuje nuostoliams kompensuoti;
(2) kadangi remiantis Komisijos įsipareigojimu Tarybai patvirtinus sprendimus dėl įvairių žemės ūkio produktų 1998-1999 prekybos metams, taip pat patvirtinus naujas bananų importo priemones fiksuoto dydžio tipinės pajamos turėtų būti padidintos, kad būtų nustatytos kompensacijos 1998 metams ir nuo 1999 metų; kadangi į Reglamentą (EEB) Nr. 1858/93 turėtų būti įrašyti nauji dydžiai;
(3) kadangi šiame reglamente numatytos priemonės atitinka Bananų vadybos komiteto nuomonę,
PRIĖMĖ ŠĮ REGLAMENTĄ:
1 straipsnis
Reglamento (EEB) Nr. 1858/93 2 straipsnio 2 dalis pakeičiama taip:
"2. 1998 metais vienodo dydžio tipinės pajamos yra 62,25 eurų už 100 kg žalių bananų iš pakavimo patalpos grynojo svorio, o nuo 1999 metų - 64,03 eurų už 100 kg grynojo svorio."
2 straipsnis
Šis reglamentas įsigalioja jo paskelbimo Europos Bendrijų oficialiajame leidinyje dieną.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 1999 m. gegužės 21 d.